

**ԵՐԵՎԱՆ ՔԱՂԱՔԻ ՇԵՆԳԱՎԻԹ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ÐÐ, ù. ºñ¨³Ý, ¶. ÜÅ¹»ÑÇ 26, ÷áëï³ÛÇÝ ¹³ëÇãª 0026 Ñ»é `(+374 11) 518811, ¿É. ÷áëï ` shengavit@yerevan.am**

**N Ն/13423-23 22 մարտի 2023թ.**

 **ԵՐԵՎԱՆԻ ՔԱՂԱՔԱՊԵՏԱՐԱՆԻ ԱՇԽԱՏԱԿԱԶՄԻ**

**ԱԼԼ ԳՐՈՒՊ ՍՊԸ-Ի ՏՆՕՐԵՆ**

**ՊԱՐՈՆ Ս․ԶԱՔԱՐՅԱՆԻՆ**

**/ՀԱՍՑԵ՝ Ք․ ԵՐԵՎԱՆ, ԴԱՎԻԹԱՇԵՆ 1-ԻՆ ԹՂՄ․40/42 /**

**Ծ Ա Ն ՈՒ Ց ՈՒ Մ**

**Պայմանագիրը միակողմանի (մասնակի) լուծելու մասին**

Հարգելի՛ պարոն Զաքարյան,

Երևանի քաղաքապետարանի և «ԱԼԼ ԳՐՈՒՊ»ՍՊԸ-ի միջև 31.05.2022թ. կնքվել է ԵՔ-ԳՀԱՇՁԲ-22/11-4ծածկագրով աշխատանքների կատարման գնման պայմանագիր, ըստ որի պետք է իրականացվեին Շենգավիթ վարչական շրջանի բակային տարածքների և խաղահրապարակների հիմնանորոգման ու պահպանման աշխատանքներ:

 1.1 կետի համաձայն՝ «Կապալառուն պարտավորվում է սույն պայմանագրով (այսուհետ` պայմանագիր) սահմանված կարգով, նախատեսված ծավալներով, ձևով և ժամկետներում կատարել պայմանագրի N 1 հավելվածով սահմանված ծավալաթերթ-նախահաշվով նախատեսված Երևան քաղաքի Շենգավիթ վարչական շրջանի բակային տարածքների և խաղահրապարակների հիմնանորոգման ու պահպանման աշխատանքները, իսկ Պատվիրատուն պարտավորվում է ընդունել կատարված աշխատանքը և վարձատրել դրա համար։

Պայմանագրի անբաժանելի մասը կազմող N 2 հավելվածով սահմանված աշխատանքների կատարման ժամանակացույցի պահանջներով պայմանագրի կատարման ժամկետ է սահմանված եղել՝ շինարարական աշխատանքների և տեխնիկական հսկողության ծառայությունների մատուցման պայմանագրերը ուժի մեջ մտնելու օրվանից մինչև 60-րդ օրացուցային օրը ներառյալ (02.08.2022թ․ կնված համաձայնագիր N 1-ով՝ աշխատանքների կատարման ժամկետը երկարացվել է 30 օրացուցային օրով)։

«ԱԼԼ ԳՐՈՒՊ» ՍՊԸ-ն հրաժարվում է կատարել ԵՔ-ԳՀԱՇՁԲ-22/11-4պայմանագրով նախատեսված աշխատանքների մի մասը: Մասնավորապես՝ Աէրացիա 2/4 տարածքի բարեկարգման աշխատանքների կատարման մասով առկա է 4,913,783 ՀՀ դրամի մնացորդ, Եղ․ Թադևոսյան 15-17 տարածքի բարեկարգման աշխատանքների մասով՝ 6,443,040 ՀՀ դրամ, Նիզամի 26-28 տարածքի բարեկարգման աշխատանքների մասով՝ 4,430,043 ՀՀ դրամ։

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»:

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»:

Պայմանագրի 3․1․4 կետի համաձայն՝ Պատվիրատուն իրավունք ունի՝ Միակողմանի լուծել պայմանագիրը և պահանջել հատուցելու իրեն պատճառված վնասները, եթե Կապալառուն խախտել է պայմանագրի 1․3 կետում նախատեսված ժամկետը:

 ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ «ԱԼԼ ԳՐՈՒՊ» ՍՊԸ-ի կողմից խախտվել է պայմանագրով սահմանված պարտավորությունները, Երևան քաղաքի Շենգավիթ վարչական շրջանը, ղեկավարվելով վերը նշված իրավական հիմքերով, միակողմանի, հրաժարվում է կնքված պայմանագրից՝ համապատասխանաբար համարելով այն լուծված և պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N526-Ն որոշմամբ հաստատված «Գնումների գործընթացի կազմակերպման մասին» կարգի 33-րդ կետի 17-րդ ենթակետով սահմանված դրույթները:

**ՀԱՐԳԱՆՔՈՎ՝**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐԻ**

 **ԺԱՄԱՆԱԿԱՎՈՐ ՊԱՇՏՈՆԱԿԱՏԱՐ**

**ՌԱԶՄԻԿ ՄԿՐՏՉՅԱՆ**

Ֆինանսական բաժին

Կատ.՝ Ս․ Պապյան

Հեռ.011 518814